als_Latn dik_Latn sag_Latn
Sipas raportit të Policisë së Kosovës dita e sotme ka qenë e ngarkuar me aksidente. Nga 2 aksidente fatale, kanë vdekur tre persona dhe janë lënduar 44 persona. Po ashtu janë shënuar 17 aksidente me lëndime dhe 11 aksidente me dëme.
Ja komunikata e plotë e policisë:
Me qenë se sot gjendja e sigurisë rrugore në vendin tonë ka qenë mjaft e rëndë si pasoj e ngricave në rrugë, Policia e Kosovës me njësitë policore ka vazhduar punën dhe prezencën e sajë të shtuar në rrugë si dhe njëkohësisht ka vazhdua me njoftimin e kompanive përgjegjëse për mirëmbajtje të rrugëve që të ndërmarrin masat e nevojshme rreth mirëmbajtjes së tyre.
Gjithashtu në të gjitha aksidentet e rënda kemi kërkuar që të ndërmarrin masa ligjore edhe ndaj përgjegjësve për mirëmbajtje të rrugëve në ato akse rrugore ku kompanitë përgjegjëse nuk kanë intervenuar me kohë në eliminimin e rrezikut.
Si vazhdimësi e Apeleve të pandërprera nga Policia e Kosovës të cilat kanë për qëllim ngritjen e nivelit të sigurisë në trafik, parandalimin e aksidenteve për shkak të të reshurava dhe paraqitjes së ngricave në disa akse rrugore të paraqitura sot në vendin tonë, ju informojmë se Policia e Kosovës me njësitet e saj vazhdon me masa shtesë për përforcimin e shërbimeve të Policisë së Komunikacionit Rrugor në të gjitha akset rrugore. Policia e Kosovës përmes angazhimeve dhe planeve konkrete vazhdon të ushtrojnë kontrolle të vazhdueshme në rrugët urbane dhe në ato rajonale, me qëllim të ngritjes së nivelit të sigurisë dhe parandalimit të aksidenteve të trafikut.
Si pasojë e temperaturave të ulëta gjatë natës dhe orëve të hershme të mëngjesit, në disa akse rrugore janë paraqitur ngrica dhe si pasojë janë evidentuar disa aksidente të trafikut, ku fatkeqësisht tre persona kanë humbur jetën dhe janë lënduar disa të tjerë
Policia e Kosovës kërkon nga të gjithë pjesëmarrësit në trafik, e në veçanti nga drejtuesit e automjeteve, që të respektojnë shenjat e komunikacionit rrugor si dhe t’u përshtaten kushteve atmosferike gjatë ngasjes së automjeteve, sepse tani të reshurat ndikojnë në zvogëlimin e dukshmërisë në rrugë, ku në disa akse rrugore po paraqiten vështirësi në qarkullimin rrugor e sidomos në orët e vona dhe ato të hershme ku po paraqiten edhe ngrica.
Me qëllim parandalimin e aksidenteve në komunikacionin rrugor, Policia e Kosovës vazhdon të apeloj tek të gjithë pjesëmarrësit në trafik që të respektojnë dispozitat ligjore të lëmit të komunikacionit, të posedojnë pajisjet e nevojshme dimërore, të ju përshtaten kushteve të rrugës dhe kushteve atmosferike, pasi që këto norma janë vendosur për mbrojtjen e jetës së tyre dhe pjesëmarrësve tjerë në komunikacion.
als_Latn als_Latn als_Latn als_Latn als_Latn als_Latn als_Latn als_Latn